CELEX: 32011D0216(01)
Language: et
Date: 2011-02-14 00:00:00
Title: Euroopa Parlamendi juhatuse otsus, 13. detsember 2010 ja 14. veebruar 2011 , millega muudetakse Euroopa Parlamendi liikmete põhimääruse rakendusmeetmeid

16.2.2011   
            
            
               ET
            
            
               Euroopa Liidu Teataja
            
            
               C 49/2
            
         EUROOPA PARLAMENDI JUHATUSE OTSUS,
   13. detsember 2010 ja 14. veebruar 2011,
   millega muudetakse Euroopa Parlamendi liikmete põhimääruse rakendusmeetmeid
   2011/C 49/02
   EUROOPA PARLAMENDI JUHATUS,
   võttes arvesse Euroopa Liidu toimimise lepingut, eriti selle artikli 223 lõiget 2,
   võttes arvesse Euroopa Parlamendi liikmete põhimäärust (1),
   võttes arvesse Euroopa Parlamendi kodukorra artikleid 8 ja 23.
   ning arvestades järgmist:
   
               (1)
            
            
               Euroopa Parlamendi liikmete põhimääruse rakendusmeetmete (2) (edaspidi „rakendusmeetmed”) kohaselt on juhatus kohustatud indekseerima vajaduse korral parlamendiliikmete assisteerimiskulude hüvitise summat igal aastal Eurostati poolt kokkuleppel liikmesriikide statistikaametitega koostatud ühisindeksi alusel kooskõlas määruses (EMÜ, Euratom, ESTÜ) nr 259/68 (3) sätestatud Euroopa Liidu ametnike personalieeskirjade artikliga 65. Indekseerimist kohaldatakse tagasiulatuvalt alates selle aasta juulist, mille kohta indeks on arvutatud. Nimetatud menetlus on kavandatud eesmärgiga tagada, et parlamendiliikmete assisteerimiskulude hüvitis jääks kooskõlla muudatustega registreeritud assistentide palkades. Nõukogu muutis määrusega (EL, Euratom) nr 1190/2010 (4) määrust (EL, Euratom) nr 1296/2009, (5) võttes arvesse Euroopa Kohtu otsust kohtuasjas C-40/10, (6) ning kohandas alates 1. juulist 2009 Euroopa Liidu ametnike ja muude teenistujate töötasusid ja pensione ning nimetatud töötasude ja pensionide suhtes kohaldatavaid paranduskoefitsiente. Seetõttu tuleb parlamendiliikmete assisteerimiskulude hüvitist vastavalt kohandada alates 14. juulist 2009. Nimetatud muudatusest tulenevalt tuleks samuti kohandada Euroopa Liidu 2010. aasta eelarve paranduseelarves nr 1 (7) kokku lepitud parlamendiliikmete assisteerimiskulude hüvitise suurendatud summat ning uut arvu tuleks kohaldada alates samast kuupäevast, mis oli algselt suurendamiseks ette nähtud, ehk alates 1. maist 2010. Nõukogu kohandas määrusega (EL) nr 1239/2010 (8) alates 1. juulist 2010 Euroopa Liidu ametnike ja muude teenistujate töötasusid ja pensione ning nimetatud töötasude ja pensionide suhtes kohaldatavaid paranduskoefitsiente. Seetõttu tuleb parlamendiliikmete assisteerimiskulude hüvitist vastavalt kohandada alates 1. juulist 2010.
            
         
               (2)
            
            
               Rakendusmeetmetes on samuti sätestatud, et juhatus võib indekseerida parlamendiliikmete reisikulude hüvitist, üldkulude hüvitist ja päevaraha eelneva aasta oktoobrile vastava Eurostati poolt avaldatud Euroopa Liidu aastase inflatsioonimäära ulatuses. Eurostati poolt 16. novembril 2010 avaldatud inflatsioonimäär oli 1. novembrist 2009 kuni 31. oktoobrini 2010 kestnud ajavahemikul 2,3 %. Uusi arve tuleks kohaldada 1. jaanuarist 2011,
            
         ON VASTU VÕTNUD KÄESOLEVA OTSUSE:
   Artikkel 1
   Rakendusmeetmeid muudetakse järgmiselt.
   
               1.
            
            
               Artikli 15 punkt c asendatakse järgmisega:
               
                           „c)
                        
                        
                           autoreisi korral 0,50 EUR/km, millele lisatakse vajaduse korral parvlaeva ülesõidu või muu sarnase transpordi hind.”.
                        
                     
         
               2.
            
            
               Artikli 20 lõike 1 punkt a asendatakse järgmisega:
               
                           „a)
                        
                        
                           vahemaa esimesed 50 km: 22,51 eurot”.
                        
                     
         
               3.
            
            
               Artiklit 22 muudetakse järgmiselt:
               
                           a)
                        
                        
                           Lõige 1 asendatakse järgmisega:
                           „1.   Artikli 10 lõike 1 punktis b osutatud reisidega seoses kantud kulude hüvitamise maksimumsumma on 4 243 eurot aastas”;
                        
                     
                           b)
                        
                        
                           Lõike 3 esimene lõik asendatakse järgmisega:
                           „3.   Parlamendikomisjoni või allkomisjoni esimehe reiside puhul osalemiseks konverentsidel või üritustel, millel käsitletakse Euroopa küsimusi ja mis kuuluvad vastava parlamendikomisjoni või allkomisjoni pädevusse ning millel on parlamentaarne mõõde, on tegelike kulude hüvitamise aastane maksimumsumma 4 243 eurot. Osalemiseks on vajalik parlamendi presidendi eelnev luba; enne loa andmist kontrollitakse vahendite olemasolu ülalnimetatud maksimumsumma piires.”
                        
                     
         
               4.
            
            
               Artikli 24 lõige 2 asendatakse järgmisega:
               „2.   Kui ametlik tegevus toimub ühenduse territooriumil, makstakse parlamendiliikmele kindlasummalist päevaraha 304 eurot.”.
            
         
               5.
            
            
               Artikli 26 lõige 2 asendatakse järgmisega:
               „2.   Artikli 25 alusel makstava hüvitise summa on 4 299 eurot kuus.”.
            
         
               6.
            
            
               Artikli 33 lõige 4 asendatakse järgmisega:
               „4.   Igakuine maksimumsumma, mille ulatuses kaetakse kõikide artiklis 34 osutatud kaastöötajatega seotud kulud, on 18 189 eurot. Alates 1. maist 2010 on see summa 19 689 eurot. Alates 1. juulist 2010 on see summa 19 709 eurot.”.
            
         Artikkel 2
   1.   Käesolev otsus jõustub järgmisel päeval pärast selle avaldamist Euroopa Liidu Teatajas.
   2.   Artikli 1 punkte 1–5 kohaldatakse alates 1. jaanuarist 2011.
   3.   Artikli 1 punkti 6 kohaldatakse alates 14. juulist 2009.
   
      (1)  Euroopa Parlamendi 28. septembri 2005. aasta otsus 2005/684/EÜ, Euratom, millega võetakse vastu Euroopa Parlamendi liikmete põhimäärus (ELT L 262, 7.10.2005, lk 1).
   
      (2)  Euroopa Parlamendi juhatuse 19. mai ja 9. juuli 2008. aasta otsus Euroopa Parlamendi liikmete põhimääruse rakendusmeetmete kohta (ELT C 159, 13.7.2009, lk 1).
   
      (3)  EÜT L 56, 4.3.1968, lk 1.
   
      (4)  ELT L 333, 17.12.2010, lk 1.
   
      (5)  Nõukogu 23. detsembri 2009. aasta määrus (EL, Euratom) nr 1296/2009, millega kohandatakse alates 1. juulist 2009 Euroopa Liidu ametnike ja muude teenistujate töötasusid ja pensione ning nimetatud töötasude ja pensionide suhtes kohaldatavaid paranduskoefitsiente (ELT L 348, 29.12.2009, lk 10).
   
      (6)  24. novembri 2010. aasta otsus kohtuasjas C-40/10: komisjon vs. nõukogu (Euroopa Kohtu lahendites seni avaldamata).
   
      (7)  ELT L 183, 16.7.2010, lk 1.
   
      (8)  ELT L 338, 22.12.2010, lk 1.